ஒரு அலுவலகத்தில் நிர்வாகி என்பவர் கொடூரமானவராகவும் சர்வாதிகாரம் செய்பவராகவும் இருந்தால் அவ்வலுவலகத்தில் பணியாற்றுபவர்கள் தொடர்ந்து பணியில் இருப்பார்களா? எத்தனை கோடி கொட்டிக் கொடுத்தாலும் மன நிம்மதியைத் தேடி வேறு வேலை தேடிச் சென்றுவிடுவார்கள். இந்நிலையில் நஷ்டம் யாருக்கு? நிர்வாகிக்குத்தான். ஒரு நிர்வாகியும் அவரது பொறுப்பிலுள்ளவர்கள் வசிக்கும் குடும்பம் எனும் அலுவலகத்துக்கும் இது மிகவும் பொருந்தும். எத்தனை வசதிபடைத்தவர்களாயினும் நிம்மதியும் ஆறுதலும் இல்லாத குடும்பம் இம்மையிலும் மறுமையிலும் நஷ்டமடைந்ததாகவே காணப்படும். எனில், இதற்குத் தீர்வுதான் என்ன?